सीबीआई ने पीडब्ल्यूडी के खिलाफ प्राथमिकी दर्ज की  
जांच एजेंसी ने आरोप लगाया है कि ठेकेदारों और पीडब्ल्यूडी के अधिकारियों ने परियोजना के मूल्य को बढ़ा दिया।
सीबीआई ने शनिवार को लोक निर्माण विभाग (पीडब्ल्यूडी) के कुछ अधिकारियों और कुछ प्रतिष्ठानों के खिलाफ 620 करोड़ रुपये के बारापुला नाला फ्लाईओवर निर्माण मामले में कथित अनियमितताओं के सिलसिले में मामला दर्ज किया है। सीबीआई के एक प्रवक्ता ने एक बयान में यह सूचना दी लेकिन विस्तृत जानकारी नहीं दी।  जांच एजेंसी ने आरोप लगाया है कि ठेकेदारों और पीडब्ल्यूडी के अधिकारियों ने परियोजना के मूल्य को बढ़ा दिया। प्रधानमंत्री द्वारा नियुक्त शुंगलू समिति की रिपोर्ट में बारापुला फ्लाईओवर परियोजना में अनियमितताओं का आरोप लगाया गया था। शुंगलू समिति ने बारापुला परियोजना की जरूरत पर ही सवाल खड़े किए जिसे बनाने का मुख्य उद्देश्य राष्ट्रमंडल खेलों के मुख्य स्थल जवाहरलाल नेहरू स्टेडियम तक तुरंत पहुंचना था।